AJAKOHAST OTSE TAEVAST
Vaatad saadet "Ajakohast otse taevast".
Tere tulemast vaatama me saadet,
mis on seekord filmitud Iisraelis.
Oleme Shalom nimelises kodus Tibeerias,
kus intervjueerime esmalt Ariela Waizmani.
Tere tulemast me saatesse! - Tänan.
Ariela, sa oled elanud Iisraelis oma kümme aastat
ja seotud siinse Shalom koduga.
Kuid räägi alustuseks, kes sa oled?
Tere, tere!
Mina olen siis Ariela Waizman. Pärit Pori linnast Soomest
ja elanud 10. aastat Iisraelis, Tibeerias.
Sain tänu Jumala armule usklikuks 2002. aastal.
Jumal hakkas seejärel mu elu juhtima,
juhtides mind ka siia tõotatud maale.
Kas tegu oli turismireisiga või tulid siia omal käel?
Tulin koos ühe grupiga, kuid siia ma jäingi.
Siia sa jäidki. Väga hea.
Mis sind Iisraeli ja juutide juures kõige enam köitis?
Piiblilood Iisraelist hakkasid kuidagi avanema
ja nii ma siia jäingi.
Me oleme täna siin Shalom kodus.
Millega on tegu?
Võime öelda nii palju, et tegu on soomlaste ühinguga,
kes seda üleval peab.
Jaa.
Tegu on soomlaste palvemajaga keset Tibeeria südant.
Korra nädalas toimub siin soomlaste kokkusaamine,
kus Kalervo ja Meeri Syväntö jagavad vaimulikku sõna,
kui vähegi võimalik.
Põhirõhk on aga sellel,
et soomlastel oleks võimalus tulla siia palvetama Iisraeli eest
ja õnnistama Jumala valitud rahvast.
Kuid samas ka ööbida siin.
Ühingu liikmetel on siis esmaõigus siin viibida,
aga kui ruumi on,
saavad väljastpoolt tulijadki siin ööbida.
Ekraanil on ka näha te kontaktandmed,
kus saab siis rohkem infot ühinguga liitumise ja kõige muu kohta.
Hea asi on muidugi see,
et paljud soomlased tahavad tulla Iisraeli.
Oleme kuulnud,
et Iisraeli reisivaid soomlasi on rohkem
kui kõigi ülejäänud põhjamaade peale kokku.
Paljud kristlased tulevad siia palvetama
ja sa ise oled ka palveinimene.
Teie palvete keskpunktis on muidugi Iisrael
ja kõik sellega seonduv.
Jaga palun lähemalt,
mis sa ise arvad, kui oluline koht on palvel Iisraelis?
Kõige esimene asi ongi palve.
Kanda esmalt inimesed Jumala ette
ja alles seejärel rääkida inimestele Jumalast.
Nii et, nii see asi käib.
Paljud tahavad kogu südamest õnnistada Iisraeli,
kogedes seejärel isegi õnnistatud olemist.
Just nii.
Me pääste lähtub ju juutidest, kuna Jeesus on juut
ja me oleme tänulikud Tema eest.
Me kohtusime sinuga juba Soomes - veel enne, kui sa siia kolisid.
Sa olid saanud usklikuks ja läksid piiblikooli
ning palvetamine muutus sinu jaoks kuidagi väga oluliseks.
Ütleksin, et ülistamine on isegi veelgi enam olnud minu teema,
olles avanud ka mitmeid uksi mulle.
Ma sain usklikuks 2002. a.,
peale mida Jumal juhtis mind kohe piiblikooli.
Seal sündis ka mu südames armastus Iisraeli vastu,
nii et peale 8'ndat reisi siia siia ma ka käin.
Jaga pisut lähemalt, kuidas sa päästetud said?
Kõige selle taga oli põlvkondade jagu eestpalveid,
mis pani mind lõpuks astuma pimedusest valgusesse.
Liikusin oma eluga ikka üsna sügavates vetes,
tehes maotantsu ja punkrokki
ning palju muudki.
Kuid kui mulle ilmus Jumala valgus,
kogesin uuestisündi ja sain Jumala lapseks,
peale mida Jumal on juhtinud mind väga imelistel teedel.
Ja nii tulid ka palve ja ülistus üsna peagi su ellu?
Jaa.
See on paljuski seotud sellega,
et piiblikoolis jagati selle kohta väga head õpetust.
Mäletan neid esimesi tunde, kui meile ülistusest õpetati.
See võttis pisut aega,
enne kui Jumal vabastas mu kohmakad käed Teda ülistama,
kuid kogu sel õpetusel oli kõige kesksem roll kogu loos,
mis aitas mul astuda ülistusmaailma.
Mingil ajahetkel anti ka üks raamat välja.
"Pilt ja sõna"?
Kes sellega tegelesid?
2007. a. ilmus tõesti mu elu- ja pääsemislugu "Mao nõidus"
mis on siis lugu sellest,
kuidas alkohoolikust maotantsijast sai Jeesuse jünger ja järgija.
See on eriti hea raamat kahele sihtrühmale.
Eelkõige vanematele ja vanavanematele,
kinnitades neile, milline vägi peitub eestpalvetes.
Kuid samas ka hoiatuseks noortele, mida kõike võib elus ette tulla -
uimastid, alkohol
ja rokkmuusikaga kaasaskäiv tumedam pool.
Sa hakkasid üsna varakult alkoholi ja uimasteid tarbima?
Uimasteid mitte nii väga.
Küll aga olid mängus alkohol, katkised inimsuhted ja palju muudki,
mis rikkusid mu elu ja mind inimesena seespidiselt.
Kuid su elu muutus.
Mu elu muutus täiega.
Imeline!
Kuid nüüd oled sa oma usus kasvanud
ja elad siin.
Kohtad ju ka siinseid usklikke,
mistõttu räägi lähemalt,
kuidas Iisraeli kogudused elavad ja kasvavad?
Kasvu küll on,
kuid evangelisti hinge jaoks
tundub see kuidagi nii raske ja vaevaline.
Soomes sai iga nädal juhitud kedagi Jumala juurde,
kuid siinne rütm on palju, palju aeglasem.
Juutide silmad on ikka korralikult kaetud.
Kuid see kate hakkab vaikselt langema
ja mida enam palvetada, seda enam see langeb.
Nii et, juudid tõesti saavad usklikeks - messiaanlikeks juutideks.
Tibeerias aga on ju mitmeid kristlikke kogudusi.
See "kristlik kogudus" on ehk pisut vale väljend.
Neid nimetatakse messiaanlikeks kogudusteks,
kuhu kuuluvad siis Jeesusesse uskuvad juudid.
Tibeeria aladel on neli sellist suuremat kogudust,
millele lisaks võib olla ka pisemaid kodudes kogunevaid gruppe.
Palvegruppe jne.
Lisaks sellele, et sa oled Shalom kodu kontaktisik,
kellega soomlased saavad ühendust võtta
ja kelle kaudu selle paiga leida,
siis lisaks sellele on sul veel ka oma ettevõte.
Jaa.
Olen eraettevõtja.
Mul on Tibeeria keskuses oma väike fotostuudio.
Seal saab teha passipilte ja koopiaid, saata faxe jne.
See on mitmekülgne ja laienev ettevõte,
kust saab rentida ka jalgrattaid.
Ja kui näiteks püksid peaks kuskilt rebenema,
on võimalik rentida meilt õmblusmasinat
või siis riiete parandustöid.
Olen õmmelnud seal ka ülistuslippe.
Pakume igasugu teenuseid.
Kellel on vaja minna arsti juurde ja kellel apteeki - mis iganes.
Aitan kõiki võimaluste piires, kuni postmarkide müümiseni välja.
Tänu oma poele on sul palju kontakte
ja seda ka siinsete soomlastega,
kes on siia kolinud ja elavad siin.
Jaa.
Nii need sõprussuhted on tekkinud.
Kuid mul on kontakt ka kohalikega
ja see on nii ülimalt oluline,
et võid lihtsalt olla kui üks nende seast.
Usun, et Jumal on asetanud mu väikese butiigi kui soolaks
keset Tibeeria keskust.
On ka siinsed juudid küsinud su käest,
miks sa oled siia tulnud?
Üsnagi sageli.
Kuid sellele on lihtne vastata - armastus Iisraeli Jumala vastu,
kes on Aabrahami, Iisaki ja Jaakobi Jumal.
Olen näinud,
kuidas evangeliseerimise vaim on väga võimsalt sinu üle.
Ühtlasi kutsud sa inimesi kaasa siinse Shalom kodu teenistustele.
Ütle veelkord need teie kokkusaamiste ajad.
Me kohtume tavaliselt neljapäeva õhtuti k 18.00.
Me alustame tavaliselt kohvipausiga,
minnes siis edasi vaimse toiduse juurde.
Ja kui kellelgi on midagi öelda või jagada...
Või kui kellelgi on kitarr või mõni muu pill kaasas,
siis me laulame ja muidugi palvetame üheskoos.
Kas Iisraelist on saanud su kodu?
Peab tõesti tõdema,
et tänaseks on Iisraelist saanud mu kodumaa.
Soome on küll endiselt mu sünnimaa, kuid mitte enam mu kodumaa.
Ehk siis, sa oled selle maa kodanik ja jääd siia kuni elu lõpuni?
Tundub nii tõesti.
Aitäh Ariela, et jagasid meiega endast, oma kodust ja oma päästest.
Kas oleksid veel nõus lühidalt palvetama
ja õnnistama me televaatajaid?
Ikka.
Aitäh, armas taevane Isa, et võime õnnistada igat vaatajat.
Aitäh Sulle,
et oled juhtinud selle saate siia selle laua taha.
Me õnnistame ka Shalom kodu ja kõike, mis siin toimub
ning samuti igat vaatajat.
Ühtlasi tahan ka õnnistada kõiki heebreakeelse õnnistusega.
Aamen.
Aamen ja shalom! - Shalom!
Mul on tõeline rõõm ja eesõigus kaasata sind nüüd vestlusesse,
mida pean mehega,
kes on ühtaegu tuntud nii Soomes kui ka Iisraelis.
Kalervo Syväntö.
Tere tulemast me saatesse! - Tänan.
Saan ma õigesti aru,
et soovisid "Head päeva!" või midagi sarnast?
Ma hoopis tänasin heebrea keeles.
Sa hoopis tänasid heebrea keeles? Heakene küll.
Kalervo Syväntö,
sa oled juba üsna kaua elanud siin maal.
Jaa, me tulime siia 1949. aasta sügisel.
1949. aastal... Kes oskab arvutada, see arvutab.
Sa tulid siia koos isaga või...?
Ei. Ma tulin koos ema ja õe-vennaga.
Isa oli juba siin.
Ja nii jäid ka sina siia elama?
Mu isa oli siin veel enne Iisraeli iseseisvumist -
siis, kui veel inglased siin valitsesid.
Ta sai inglaste ajal eluaegse viisa.
Seetõttu me saimegi soomlastena siia tulla
ning samuti saada eluaegsed viisad, kuna isal oli see juba olemas.
Või nii.
See oli Jumala plaan,
et isa tuli siia sel raskel ajal, mil siin veel sõda käis.
Isa tuli siia 1946. aastal.
Te jäite siia Genetsareti järve äärde elama?
Isa rentis meile algselt maja seal mäe otsas asuvas linnas,
kuid kui ta Petlemma ja Jeruusalemma
tuttavatele külla läks
ja sealt tagasi tuli, oli see maja õhku lastud.
Nii et, see oli hea, et me sel ajal siia ei tulnud.
Kuid siis ta leidis ühe tühja ja paljaks varastatud maja
Tibeeriast 3km põhja poole.
Üks Ameerika arst oli lasknud ehitada selle maja.
Kuid ta suri ära ja maja jäi peale seda tühjaks,
langedes ka röövlite kätte.
Nii et, me saime endale selle laastatud maja,
kus polnud enam isegi aknaid ega uksi.
Kuid me olime õnnelikud, et meil oli katus pea kohal.
See oli siis veel sõja ajal?
Ei. Esimene sõda oli selleks ajaks juba läbi.
Kuid sõda oli jätnud oma jälle, nii et kõik oli räämas
ja Soome poolt ei saanud ka kogudustelt mingit toetust.
Nii et, elasime loodusandidest.
Ma ei mäleta enam selle ühe raamatu nime,
aga seal oli üks mees, kes sattus laevahukku
ja peale seda üksikule saarele.
Ta pidi seal loodusandide abil hakkama saama
ja meiega oli sama lugu.
Robinson Crusoe.
Te püüdsite ka järvest kala?
Jaa. Alustasime soomlaste kombel,
kus isa tegi ise võrgust kalpüügivahendi.
Meie maja lähedal oli vee sees sooja vee allikas,
nii et talve saabudes kogunes selle sooja ümber palju kalu.
Isa ostis kanaaedikute jaoks mõeldud võrku,
et kanad ei saaks plehku panna.
Sel võrgul olid piisavalt väikesed silmused,
mis ei lasknud kanadel plehku panna.
Nii tegi isa sellest püügivahendi.
Meil omal paati polnud, millega seda võrku vette viia.
Kuid inglastest oli jäänud maha tühje kütusekanistreid.
20-liitrised.
Mul on autoski üks olemas.
Mõtlesime, et kui kanister on tühi, siis see on õhku täis.
Isa pani selle omale kõhu alla ja vedas endaga siis kanavõrku järel.
Me poegadena aga...
Meid oli kaks venda ja kaks õde.
Me siis tõukasime isa sinna allika suunas,
kus ta lasi selle kanavõrgu vee põhja.
Seejärel aga pöördus kaldale tagasi ja me heitsime magama,
oodates saaki.
Ja saaki saite?
Jõulud olid just tulekul.
Me jõudsime Iisraeli sügisel ja jõulud olid siis peagi tulekul.
Võtsime kindluse mõttes ämbri kaasa,
kui läksime rannast võrku välja tõmbama.
Plaan oli selline, et kui seal paarigi kala pole,
pole mõtet võrku üles tõmmata.
Võrk oli nii palju sügaval,
et kui selle peaaegu pinnale tõstsid,
siis üks meist poistest sukeldus selle alla vaatama,
kas seal on kalu või mitte?
Kui oli palju, oli plaan tõsta võrk üles ja viia randa.
Tookord oli nii, et niipea, kui isa võrgunööri haaras,
hakkas ta üleni värisema,
mis andis mõista, et seal on palju kala,
nii et me ei pidanudki võrgu alla sukelduma.
Tõmbasime võrgu kaldale
ja normaalse suurusega ämber sai kalu täis.
Kuna me majal polnud aknaid, hüüdsime emale otse järve kaldalt:
"Me vajame rohkem ämbreid!"
Nii et, ema kuulis läbi olematute akende
ja saatis meile teise ämbri.
Seegi sai täis,
mistõttu hüüdsime: "Veel ämbreid!"
Lugesime kõik kalad kokku ja saime 53 kala.
Need olid üsna suured kalad.
Pisut latika moodi, aga paksemad.
Kuid välja nägid nagu latikad.
Nii et, neist said me jõulukalad.
Võrratu!
Jumal kandis te eest sel moel hoolt.
Sa ei ole küll selle Shalom kodu peremees,
aga sa oled kaasatud selle töödesse-tegemistesse.
Sa õpetad siin ja palvetad.
Ma ei ole Shalom kodu ühingu liige,
kuid olen aidanud siin kaasa, kui tarvis.
Mul oli varem selle maja võti ja ka postkasti võti,
kuid tänaseks olen need ära andnud.
Siin käivad siis soomlased, kes tahavad palvetada
ja te kõik olete ühel lainel.
No palvet läheb ikka tarvis.
Jaa, kuid seda mitte käsu peale, vaid see on kui eluviis.
Mis oleks see oluline sõnum Soome soomlastele,
kes palvetavad Iisraeli eest?
Mis oleks need asjad, mille eest praegu paluda?
Esimene asi on lugeda Piiblit
ja vaadata, mida Jumal on Iisraelile tõotanud.
Ehk siis paluda, et Jumal viiks oma sõna täide.
Ühtlasi on ka õhus olnud küsimus, kas Iisrael on ikka elujõuline riik
ja kas ta saab ikka hakkama keset neid suuri araabiamaid.
Et siis, tuleb paluda, et Jumala tahe sünniks.
Eestpalve on A ja O.
Mitte ükskõik, milline eestpalve, aga Piibli kohane palve.
Iisraelis elab oma 12 000 - 20 000 messiaanlikku juuti?
Tänapäeval tõesti.
Kuid peale 1949. aastat
polnud kogu Iisraelis
mitte ühtki heebreakeelset messiaanlikku kogudust.
Olid vaid mõned usklike pered, kuid mitte ühtki kogudust.
Täna on neid kogudusi u 150, kuigi ma täpset arvu ka ei tea.
Nii et, kasv on olnud sisuliselt nullist, kuni selle arvuni.
Seda siis u 60. aasta jooksul.
Samas aga ei teata täpset arvu selle kohta, palju usklikke kokku on.
Tahame siis Soomes jätkata palvetamist
Iisraeli ja kõigi siin elavate inimeste eest.
Kuid ka siinsete koguduste eest, et need võiksid kasvada.
Aamen.
See on väärt ohverdada selleks aega,
sest Jumal ütleb Piiblis,
et kes õnnistab Iisraeli, seda õnnistab Jumal.
Ehk siis, Jumal õnnistab inimest,
kes palvetab Iisraeli eest ja õnnistab Iisraeli.
Kalervo, me aeg läheb ruttu, mistõttu peame hakkama lõpetama.
Kas võiksid veel paluda ja seda heebrea keeles,
kuna sa räägid vist heebrea keelt sama hästi kui soome keelt?
No mitte nüüd nii hästi.
Kuna mul on soomlasest naine,
siis me räägime rohkem ikka soome keelt.
Kuid palveta
ja õnnista nii me vaatajaid, Iisraeli kui seda maja, kus oleme.
Aamen.
Aitäh Kalervo, et osalesid me saates.
Aitäh sullegi, kes sa meid vaatasid.
Me saated on pealkirja järgi leitavad ka TV7 arhiivist www.tv7.ee,
nii et saad me saateid sealt uuesti vaadata.
Usun, et tänane saade pakub huvi paljudele,
kes seda praegu ei näinud.
Ole õnnistatud ja kohtume taas järgmine kord!
Kõike head!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Kui soovid toetada TV7 tööd, helista 900 1777 (hind 7. euri),
või tee pangaülekanne, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas